L 132/12
MT
Il-Ġurnal Uffiċjali tal-Unjoni Ewropea
6.5.2022
(21)
Barra minn hekk, l-Istati Uniti nnotifikaw lill-Kummissjoni dwar tifqigħa ta’ influwenza tat-tjur b’patoġeniċità għolja fil-pollam.
It-tifqigħa tinsab qrib l-istat ta’ Minnesota, l-Istati Uniti, u ġiet ikkonfermata fit-23 ta’ April 2022 permezz ta’ analiżi tal-laboratorju (RT-PCR).
(22)
Barra minn hekk, l-Istati Uniti nnotifikaw lill-Kummissjoni dwar tifqigħa ta’ influwenza tat-tjur b’patoġeniċità għolja fil-pollam.
It-tifqigħa tinsab qrib l-istat ta’ Utah, l-Istati Uniti, u ġiet ikkonfermata fil-25 ta’ April 2022 permezz ta’ analiżi tal-laboratorju (RT-PCR).
(23)
Barra minn hekk, l-Istati Uniti nnotifikaw lill-Kummissjoni dwar żewġ tifqigħat ta’ influwenza tat-tjur b’patoġeniċità għolja fil-pollam: waħda tinsab qrib l-istat ta’ North Dakota, l-Istati Uniti, u l-oħra fl-istat ta’ Pennsylvania, l-Istati Uniti.
Iż-żewġ tifqigħat ġew ikkonfermati fis-26 ta’ April 2022 permezz ta’ analiżi tal-laboratorju (RT-PCR).
(24)
L-awtoritajiet veterinarji tal-Kanada, tar-Renju Unit u tal-Istati Uniti stabbilew żona ta’ kontroll ta’ 10 km madwar l-istabbilimenti affettwati u implimentaw politika ta’ qerda sabiex jikkontrollaw il-preżenza tal-influwenza tat-tjur b’patoġeniċità għolja u jillimitaw it-tixrid ta’ dik il-marda.
(25)
Il-Kanada, ir-Renju Unit u l-Istati Uniti bagħtu informazzjoni lill-Kummissjoni dwar is-sitwazzjoni epidemjoloġika fit-territorju tagħhom u l-miżuri li ħadu biex jiġi evitat li l-influwenza tat-tjur b’patoġeniċità għolja tkompli tinxtered.
Dik l-informazzjoni ġiet evalwata mill-Kummissjoni.
Abbażi ta’ dik l-evalwazzjoni, u sabiex jiġi protett l-Istatus tas-saħħa tal-annimali fl-Unjoni, id-dħul fl-Unjoni ta’ konsenji tal-pollam, tal-prodotti ġerminali tal-pollam, u ta’ laħam frisk mill-pollam u mill-għasafar tal-kaċċa miż-żoni taħt ir-restrizzjonijiet stabbiliti mill-awtoritajiet veterinarji tal-Kanada, tar-Renju Unit u tal-Istati Uniti minħabba t-tifqigħat reċenti tal-influwenza tat-tjur b’patoġeniċità għolja, jenħtieġ li ma jibqax jiġi awtorizzat.
(26)
Barra minn hekk, ir-Renju Unit issottometta informazzjoni aġġornata dwar is-sitwazzjoni epidemjoloġika fitterritorju tiegħu b’rabta ma’ ħmistax-il tifqigħa ta’ HPAI kkonfermati fi stabbilimenti tal-pollam.
Ir-Renju Unit issottometta wkoll il-miżuri li ħa sabiex jiġi evitat tixrid ulterjuri ta’ dik il-marda.
B’mod partikolari, wara din it-tifqigħa tal-HPAI, ir-Renju Unit implimenta politika ta’ qerda sabiex tikkontrolla u tillimita t-tixrid ta’ dik il-marda.
Barra minn hekk, ir-Renju Unit temm il-miżuri rikjesti ta’ tindif u d-diżinfettar rikjest wara l-implimentazzjoni talpolitika ta' qerda fl-istabbilimenti ta’ pollam infettat fit-territorju tiegħu.
(27)
Il-Kummissjoni evalwat l-informazzzjoni sottomessa mir-Renju Unit u kkonkludiet li l-ħmistax-il tifqigħa tal-HPAI fl-istabbilimenti tal-pollam li għalihom ir-Renju Unit kien issottometta informazzjoni aġġornata ġew ikklerjati u li ma għad hemm l-ebda riskju assoċċjat mad-dħul fl-Unjoni tal-komoditajiet tal-pollam miż-żoni tar-Renju Unit li minnhom ġie sospiż id-dħul fl-Unjoni ta’ komoditajiet tal-pollam minħabba dawn it-tifqigħat.
(28)
Ir-Regolament ta’ Implimentazzjoni tal-Kummissjoni (UE) 2022/649 (4) emenda r-ringieli għaż-żoni GB-2.44 għallentrata tar-Renju Unit fl-Anness V u l-Anness XV tar-Regolament ta’ Implimentazzjoni (UE) 2021/404.
Minħabba li ġie nnutat żball, ir-ringieli għaż-żoni GB-2.44 jenħtieġ li jiġu kkoreġuti kif xieraq.
Dik il-korrezzjoni jenħtieġ li tkun applikabbli mid-data tal-applikazzjoni tar-Regolament ta’ Implimentazzjoni (UE) 2022/649.
(29)
Għalhekk, jenħtieġ li l-Annessi V u XIV tar-Regolament ta’ Implimentazzjoni (UE) 2021/404 jiġu emendati skont dan.
(30)
Filwaqt li titqies is-sitwazzjoni epidemjoloġika attwali fil-Kanada, fir-Renju Unit u fl-Istati Uniti b’rabta malinfluwenza tat-tjur b’patoġeniċità għolja u r-riskju serju tal-introduzzjoni tagħha fl-Unjoni, l-emendi li għandhom isiru lir-Regolament ta’ Implimentazzjoni (UE) 2021/404 permezz ta’ dan ir-Regolament jenħtieġ li jsiru effettivi b’urġenza.
(31)
Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
(4) Ir-Regolament ta’ Implimentazzjoni tal-Kummissjoni (UE) 2022/649 tal-20 ta’ April 2022 li jemenda l-Annessi V u XIV tarRegolament ta’ Implimentazzjoni (UE) 2021/404 fir-rigward tal-entrati għall-Kanada, għar-Renju Unit u għall-Istati Uniti fil-listi ta’ pajjiżi terzi awtorizzati għad-dħul fl-Unjoni ta’ konsenji ta’ pollam, tal-prodotti ġerminali tal-pollam u tal-laħam frisk tal-pollam u talgħasafar tal-kaċċa (ĠU L 119, 21.4.2022, p. 5).